"Tse dingwe tsa dithata tsa Molaotlhomo ono di akaretsa: go thibela ba ba tlodisang go duela madi a tlamelo ya bana go tswelela go neelwa tetlelelo ya go iponela dikoloto ba ntse ba kolota madi a tlamelo, go pateletsa batlamedi ba diselula go tlamela dikgotlatshekelo tsa tlamelo ka dintlhakgolagano tsa batsibogi le ba ba tlodisang go duela madi a tlamelo fa kgotlatshekelo e ikgotsofaditse gore maiteko otlhe a go batlana le bona ga a ungwa sepe, le go dira gore motho yo o nang le taelo ya go duela madi a tlamelo, o duela le madi a a saletseng kwa morago.2 Kabinete e fetisitse tlhagiso ya Agrément South Africa Bill (Molaotlhomo wa Tumelano ya Aforika Borwa) le Memorantamo wa dintlha tsa Molaotlhomo kwa Palamenteng."